CELEX: 31986R3635
Language: el
Date: 1986-11-28 00:00:00
Title: Κανονισμός (ΕΟΚ) αριθ. 3635/86 της Επιτροπής της 28ης Νοεμβρίου 1986 που τροποποιεί τον κανονισμό (ΕΟΚ) αριθ. 3472/85 σχετικά με τις λεπτομέρειες αγοράς και αποθεματοποιήσεως ελαιολάδου από τους οργανισμούς παρεμβάσεως

Avis juridique important

|

31986R3635

Κανονισμός (ΕΟΚ) αριθ. 3635/86 της Επιτροπής της 28ης Νοεμβρίου 1986 που τροποποιεί τον κανονισμό (ΕΟΚ) αριθ. 3472/85 σχετικά με τις λεπτομέρειες αγοράς και αποθεματοποιήσεως ελαιολάδου από τους οργανισμούς παρεμβάσεως  

Επίσημη Εφημερίδα αριθ. L 336 της 29/11/1986 σ. 0039 - 0040 Φινλανδική ειδική έκδοση: Κεφάλαιο 3 τόμος 22 σ. 0075  Σουηδική ειδική έκδοση: Κεφάλαιο 3 τόμος 22 σ. 0075 

***** ΚΑΝΟΝΙΣΜΟΣ (ΕΟΚ) αριθ. 3635/86 ΤΗΣ ΕΠΙΤΡΟΠΗΣ  της 28ης Νοεμβρίου 1986  που τροποποιεί τον κανονισμό (ΕΟΚ) αριθ. 3472/85 σχετικά με τις λεπτομέρειες αγοράς και αποθεματοποιήσεως ελαιολάδου από τους οργανισμούς παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 12 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3472/85 της Επιτροπής (3) προσδιορίζει τις ποιότητες του ελαιολάδου που μπορούν να προσφερθούν στην παρέμβαση· ότι η πείρα έδειξε ότι η δυνατότητα αγοράς από την παρέμβαση του πυρηνελαίου δεν εξασφαλίζει ότι είναι οι παραγωγοί που επωφελούνται άμεσα απ' αυτήν· ότι από το γεγονός αυτό η αγορά στην παρέμβαση πυρηνελαίου δεν αντιστοιχεί με τους σκοπούς που επιδιώκονται από το άρθρο 12 παράγραφος 1 του κανονισμού αριθ. 136/66/ΕΟΚ, όπως η σταθεροποίηση της αγοράς και η διαφύλαξη του εισοδήματος των παραγωγών· ότι πρέπει εφεξής να περιορισθεί προσωρινά η παρέμβαση στα παρθένα ελαιόλαδα·  ότι ο κανονισμός (ΕΟΚ) αριθ. 1459/86 του Συμβουλίου (4) που καθορίζει τις τιμές παρεμβάσεως του ελαιολάδου που εφαρμόζονται στην Ισπανία και την Πορτογαλία για την περίοδο 1986/87 μας οδηγεί σε σημαντικά διαφορετική τιμή παρεμβάσεως στην Ισπανία από την κοινή τιμή· ότι, υπ' αυτές τις συνθήκες, η εφαρμογή στην Ισπανία των μειώσεων για το πυρηνέλαιο που προβλέπονται από τον κανονισμό (ΕΟΚ) αριθ. 3472/85 της Επιτροπής μπορεί να προκαλέσει μία διατάραξη της αγοράς· ότι πρέπει, λοιπόν, να προβλεφθεί γι' αυτό το κράτος μέλος σαν μεταβατικό μέτρο μία ειδική μείωση·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3472/85 τροποποιείται ως εξής:  1. Στο άρθρο 1 προστίθεται το ακόλουθο εδάφιο:  «Ωστόσο, για το πυρηνέλαιο αναστέλλεται η αγορά στην παρέμβαση μέχρι τις 31 Οκτωβρίου 1987.»  2. Το παράρτημα αντικαθίσταται από το κείμενο που εμφαίνεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 333 της 11. 12. 1985, σ. 5.  (4) ΕΕ αριθ. L 133 της 21. 5. 1986, σ. 15.  ΠΑΡΑΡΤΗΜΑ  «ΠΑΡΑΡΤΗΜΑ  (σε ECU/100 kg)  1.2.3 //  //  //  // Ονομασία και ορισμός κατά την έννοια  του παραρτήματος του κανονισμού  αριθ. 136/66/ΕΟΚ (ο βαθμός οξύτητας  αντιπροσωπεύει την περιεκτικότητα σε  ελεύθερα λιπαρά οξέα, εκφρασμένη σε  γραμμάρια ελαϊκού οξέος ανά 100 γραμμάρια ελαίου)   // Προσαύξηση   // Μείωση   //    //   //   // Παρθένο ελαιόλαδο εξαιρετικό   // 17,29   // -   // Παρθένο ελαιόλαδο φίνο   // 12,09   // -   // Παρθένο ελαιόλαδο ημι-φίνο   // -  // -   // Παρθένο ελαιόλαδο μειονεκτικό 1° (lampante)   //  // 8,14   // Άλλα παρθένα ελαιόλαδα μειονεκτικά:   //   //  // - Περισσότερο από 1° οξύτητας έως 8°   //   // Αύξηση κατά 0,32 ECU της μειώσεως για κάθε δέκατο του βαθμού οξύτητας επί πλέον   // - Περισσότερο από 8° οξύτητας   //   // Αύξηση κατά 0,35 ECU της μειώσεως για κάθε δέκατο του βαθμού οξύτητας επί πλέον   // Πυρηνέλαιο έως 5° οξύτητας:   //   //   // - Που αγοράζεται στην Ισπανία   //   // 60,00   // - Που αγοράζεται σε άλλα κράτη μέλη   //   // 123,00   // Άλλα πυρηνέλαια:  - Περισσότερο από 5° οξύτητας   //   // Αύξηση κατά 0,17 ECU της μειώσεως για κάθε δέκατο του βαθμού οξύτητας επί πλέον   // - Περισσότερο από 8° οξύτητας   //   // Αύξηση κατά 0,20 ECU της μειώσεως για κάθε δέκατο του βαθμού οξύτητας επί πλέον»